#### Leksiýa 13. Zähmet öndürijiligi ýokarlandyrmagyň ýollary

# 13.1. Zähmeti guramak.

# 13.2. Zähmet öndürjiligiň görkezijileri.

# 13.3. Zähmet öndürjiligi ýokarlandyrmagyň ýollary.

#### 13.1. Zähmeti guramak işçi güýji we önümçilik serişdeleri rejeli paýlanmagy, zähmet öndürjiligi ýokarlanmagy üpçün edýär. Zähmeti ylmy taýdan guramak ylmy gazananlara we öňdebaryjy önümçilik tejribä esaslanyp, tehnikany we adamlary önümçilik prosesinde has netijeli birleşdirmek bilen zähmet öndürjiligi yzygider ýokarlanmaga mümkinçilik berýär. Demir ýol ulagy halk hojalygyň beýleki pudaklaryndan önümçiligiň häsiýeti we şerti bilen düýpli tapawutlanaýr. Zähmetiň guralyşyna täsir edýän ulag aýratynlyklara şu aşakdakylar degişlidir:

* zähmeti guramak meseläniň toplumlaýyn işlenmegi, ýokary derejede tertip-düzgün berjaý etmegi talap edýän gatnaw prosese gatnaşýan kärhanalaryň köplügi;
* işgär sanyň dürlüligi (aralyk stansiýada 12-20 adam, lokomotiw depoda ýa-da saýlama stansiýada 1,5-2 müň adam);
* ulag işiň üznüksizligi (gije-gündiz tertipde, baýramçylyk güni, dürli howa şertde işlenmegi);
* açyk howada işiň alnyp barylmagy;
* işiň göçme häsiýeti.

Zähmet öndürjiligi ýokarlandyrmak üçin ony kadalaşdyrmagyň uly ähmiýeti bar. Bu mesele öňdebaryjy tehniki esaslandyrma, zähmet kadalary işlemek, onuň gurluşyny kämilleşdirmek bilen baglanyşyklydyr. Wagt kadasy kesgitli iş ýerde önümçilik serişdäni has netijeli ulanmak bilen önüm birligi öndürmäge ýa-da tabşyrylan işi ýokary hilli ýerine ýetrmek üçin gerek bolan iş wagty kesgitleýär. Öndürme kada kesgitli iş orunda bir işgäriň wagt birliginde (sagat, iş güni, çalşyk, aý we ş.m) öndürmeli önüm sanyny ýa-da iş göwrümi kesgitleýär. Ol hakyky görkezijilerde ölçenýär (tonna/ km). Zähmet çykdajy kadany kesgitlemek üçin şu usullar ulanylýar:

1. tehniki esaslandyrylan;
2. tejribe-statistiki.

Tehniki esaslandyrylan usul önümçilik serişdeleri ylmy gazananlary, öňde baryjy tejribäni has doly ulanmagy göz öňünde tutýar. Zähmet prosesi derňemek esasynda kesgitli guramaçylyk-tehniki şert üçin kada bellenýär.

Tejribe-statistiki usulda statistik maglumatlar esasynda zähmeti gurama iş kadasy bellenýär:

1. iş wagty;

2. arakesme wagty.

Iş wagty işgäriň önümçilik prosesinde gyşarnyksyz işlemeli wagtydyr. Iş wagty iki görnüşde - önümçilik we önümçilik däl görnüşde bolup bilýär.

Arakesme wagty çäkli we çäksiz görnüşde bolýar. Çäkli arakesme wagt önümçilik prosesiň tehnologiýasy we guralyş aýratynlygy bilen esaslandyrylýan dynç alyşdyr, çäksiz arakesme wagty bolsa önümçilik prosesde tehniki sebäbe görä ýüze çykýar.

13.2. Ulag kärhana personaly hil hem-de san häsiýetnama eýedir. Personalyň hil häsiýetnamasy kärhana işgärleriň ukybyny, ýagny, guramaçylyk, taýýarlyk, döredijilik, ahlak, bilim, intellektual, psihologik derejesini şöhlelendirýär. Personalyň san häsiýetnamasy işgäre bolan talaby meýilleşdirmekde, ulag kärhanada zähmet resursy peýdalanyş netijeliligi derňew etmekde ulanylýar.

*Zähmet öndürijiligi* zähmet resurs ulanmakda esasy görkeziji hasaplanýar. Zähmet öndürijiligi önümçilik prosesinde jemgyýetçilik zähmet netijeliligi häsiýetlendirýär. Ol işgäriň wagt birliginde öndürýän önüm sanyny aňladýar. Zähmet öndürijiligiň derejesi öndürme we zähmet talap etme görkezijini häsiýetlendirýär. Bir işgär tarapyndan önümiň ortaça ýyllyk öndürilişi zähmet öndürijiligiň has umumylaşdyrýan görkezijisi hasaplanýar. *Önümiň zähmet talap edijiligi* önüm birligi öndürmäge sarp edilýän adam/sagatda aňladylýan zähmetiň mukdaryny häsiýetlendirýär. Öndürilýän önümiň häsiýetine baglylykda zähmet öndürijiligi kesgitlemegiň şu usullary tapawutlanýar:

1. tebigy;
2. şertleýin tebigy;
3. baha;
4. zähmet.

Zähmet öndürijiligi kesgitlemegiň *tebigy usuly* has ýönekeý we hakykydyr. Ol birmeňzeş önüm öndürilende ulanylýar. Zähmet öndürijiligi umumy öndürilen önüm göwrümiň (ýolagçy, tonna, ýolagçy-km, tonna-km) ony öndürmäge sarp edilen zähmete bolan gatnaşygy esasynda kesgitlenýär.

Zähmet öndürijiligi kesgitlemegiň *şertleýin tebigy usulyň* kömegi bilen dürli görnüşli önüm koeffisiýent esasynda şertleýin tebigy aňladylýan umumy görnüşe getirilýär (t/km getirilmegi, uçar/uçuşa getirilmegi). Bu usulda zähmet öndürijiligi ulag işiň netijesi boýunça kesgitlenýär. Diňe ulag iş ýerine ýetirýän awia kompaniýa üçin zähmet öndürijiligi ýylda (kwartalda) hakyky amal eden t/km-de ölçenýär.

Zähmet öndürijiligi kesgitlemegiň *baha usuly* dürli görnüşli ulag işi amal edilende baha umumy ölçeg birligi bolup çykyş edýär. Onuň kömegi bilen ähli amal edilen iş umumy ölçege getirilýär (meselem, işi manatda, $ aňlatmak). Bu usul has giň ýaýran usuldyr.

Zähmet öndürijiligi kesgitlemegiň *zähmet usuly* amal edilýän ulag işiň zähmet talap edijiligi (kada-sagat, adam-sagat) esasynda hasaplananda ulanylýar. Bu usul zähmetiň takyk kadalaşdyrylan ýagdaýynda gowy netije berýär. Ulag işiň zähmet talap edijiligi umumy edilen işe sarp edilen iş wagtyň gatnaşygy bilen kesgitlenýär.

#### Ykdysady kanunlara laýyklykda bazar gatnaşyklara geçiş şertinde zähmet öndürjiligi üznüksiz ýokarlanýar. Şonuň esasynda milli girdeji artýar. Işgär zerurlygy doly kanagatlandyrmak üpjün edilýär. Zähmet öndürjiligiň ösüşi önümçilik göwrümiň ýokarlanmagyna we önümiň özüne düşýän gymmatynyň peselmegine, kärhananyň esasy önümçilik serişdesini has gowy ulanmaga, önümçiligiň ykdysady netijeliligini ýokarlandyrmaga ýardam edýär.

13.3. Zähmet öndürijilini ýokarlandyrmaga täsir edýän faktorlar kesgitli ýagdaýda herekete girýär. Ol ýagdaýlar tebigy, maddy-tehniki, ykdysady, guramaçylyk aýratynlyklara bagly bolýar. Bazar ykdysadyýete geçiş şertinde zähmet ödürijiligiň ýokarlanmagyň ýa-da pese düşmeginiň sebäbini öwrenmek möhümdir. Zähmet öndürijiligi ýokarlandyrýan faktorlar onuň derejesiniň üýtgemegine täsir edýän sebäplerdir:

1. *maddy-tehniki faktor;* önümçilik serişdeleriň ösüşi we ulanylyşy bilen bagly.
2. *guramaçylyk faktor;* önümçiligi alyp barmak bilen bagly.
3. *durmuş-ykdysady faktor;* işçi güýji dogry we doly ulanmak bilen bagly.
4. *dolandyryş faktor;* önümçiligi we işgärleri dolandyrmak bilen bagly.
5. *durmuş-psihologik faktor;* önümçilikde adamyň orny bilen bagly.

Zähmet öndürijiligi ýokarlandyrmaga täsir edýän faktorlar şu aşakdakylara mümkinçilik berýär:

1. bar bolan mümkinçilikleri ýüze çykarmaga we dogry ulanmaga;
2. zähmet öndürijiliginde bolýan üýtgemeleri dogry kesgitlemäge.

Zähmet öndürijiligi ýokarlandyrmagyň şu esasy şertleri bar:

1. öndüriji güýçleriň ösen derejesiniň bolmagy;
2. önümçilik gatnaşyklaryň ösen derejesiniň bolmagy;
3. amatly tebigy şertleriň bolmagy.

Ulag kärhanalarda zähmet öndürijiligi ýokarlandyrmakda şu mümkinçlikler bar:

1. zähmet serişdeleri dogry we doly ulanmak;
2. işçi güýji dogry we doly ulanmak;
3. iş wagty dogry we doly ulanmak;
4. iş günüň we iş çalşygyň dowamyndaky ýitgini kemeltmek.

Zähmet öndürjiligi iş wagt birliginde öndürilýän önümiň sany bilen kesgitlenýär. Onda zähmet çykdajy hasaba alynmalydyr. Önim birlige edilýän doly zähmet çykdayjyny kesgitlemek örän çylşyrymly bolýar.

#### Demir ýol ulag işgärleriň zähmet öndürjiligi şu işler netijesinde üpjün edilýär:

* ylmy tehniki progresiň amala aşyrylmagy, önümçilik prosese ösen tehnikany, awtomatizisiýany ornaşdyrmak;
* tehniki progresi kämilleşdirmek;
* gatnaw göwrümiň hil görkezijilerini gowlandyrmak;
* işgär taýýarlygy we medeni-tehniki derejäni ýokarlandyrmak;
* kär utgaşdyrmagy we hyzmat gurşawy giňeltmek.